नारळ पाणी आजारी माणसांपासून ते डाएट व्यक्तींपर्यंत उपयुक्त

मुंबई : नारळाच्या पाणी आरोग्यासाठी किती फायदेशी असते हे आपल्या सर्वांनाच माहित आहे. नारळाचं पाणी म्हणजे आजारी माणसांपासून ते डाएट करणाऱ्या व्यक्तींपर्यंत उपयुक्त असतं. नारळाच्या पाण्याला आपण ‘एनर्जी ड्रिंक’ म्हणतो. पण जर हे नारळ पाणी पिण्याआधी एका गोष्टींची काळजी घेतली नाही तर मात्र हे ‘एनर्जी ड्रिंक’ आरोग्यासाठी नक्कीच घातक ठरू शकतं. कसं ते जाणून घेऊयात.

नारळ पाण्यात अनेक पोषक घटक असतात

नारळाचे पाणी इलेक्ट्रोलाइट्स, जीवनसत्त्वे आणि खनिजांनी समृद्ध असते. ते शरीराला ऊर्जा देतेच पण उन्हाळ्यात हायड्रेशन राखण्याचा सर्वोत्तम मार्ग देखील आहे, म्हणून लोक ते थेट नारळापासून पिणे सर्वात सुरक्षित मानतात, परंतु खरा धोका तेव्हाच सुरू होतो जेव्हा ते योग्यरित्या साठवले जात नाही.

बुरशी मुळे नारळाच्या पाण्याची विषबाधा होऊ शकते

जर नारळ उबदार आणि दमट ठिकाणी ठेवला तर त्यात बॅक्टेरिया आणि बुरशी सहज वाढू शकते. हे बहुतेकदा त्याच्या कवचातील भेगांमधून किंवा चुकीच्या पद्धतीने साठवले गेल्यास नारळात प्रवेश करतात. नारळ बाहेरून पूर्णपणे स्वच्छ दिसेल, परंतु आत असलेले पाणी दूषित झालेले असू शकते. म्हणूनच अनेक वेळा लोक नारळ पाणी फोडून दिल्यावर ते चेक न करतात पितात आणि आजारी पडतात.

हेही वाचा : मनोज जरांगे यांचे मुंबईतील आझाद मैदानात आमरण उपोषण चालू

दूषित नारळ पाणी पिण्याचे धोकादायक परिणाम

श्वास घेण्यास त्रास

दूषित नारळ पाण्याचा फुफ्फुसांवर वाईट परिणाम होऊ शकतो. त्यामुळे श्वास घेण्यास त्रास होणे, छातीत दाब येणे आणि पाणी साचणे यासारख्या समस्या उद्भवू शकतात. वेळेवर उपचार न मिळाल्यास ते प्राणघातक देखील ठरू शकते.

पोटदुखी आणि उलट्या: अतिसार

शिळे किंवा खराब झालेले नारळ पाणी पिल्याने बॅक्टेरिया शरीरात प्रवेश करतात. त्यामुळे काही तासांतच उलट्या, जुलाब आणि पोटदुखी यांसारखी अन्न विषबाधेची लक्षणे दिसू लागतात.

मेंदू आणि नसांवर परिणाम

सर्वात धोकादायक परिस्थिती तेव्हा उद्भवते जेव्हा बुरशीमुळे खराब झालेल्या पाण्यात 3-नायट्रोप्रोपियोनिक अॅसिड तयार होते ते मेंदूवर परिणाम करते. यामुळे चक्कर येणे, चिंताग्रस्त होणे, स्नायू पेटके येणे आणि झटके येणे यासारख्या समस्या उद्भवू शकतात.

दूषित नारळ पाण्यामुळे एका 69 वर्षीय व्यक्तीचा मृत्यू झाला होता

एका संशोधनातून असे दिसून आले आहे की दूषित नारळ पाणी पिल्याने एका 69 वर्षीय डॅनिश व्यक्तीचा मृत्यू झाला. तपासात असे दिसून आले की पाण्यात 3-एनपीए नावाचा विषारी पदार्थ होता, जो नारळाच्या आत असलेल्या बुरशीपासून तयार झाला होता. या घटनेवरून असे दिसून येते की नारळ पाणी नक्कीच थेट पिणे सुरक्षित नसते

नारळ पाणी पिण्यापूर्वी काय खबरदारी घ्यायची ?

नारळ नेहमी थंड आणि कोरड्या जागी ठेवा.

खरेदी करताना, शेलमध्ये कोणत्याही भेगा किंवा खराब भाग नाहीना हे तपासा.

नारळ फोडल्यानंतर लगेच पाणी प्या. अन्यथा नंतर ते पाणी खराब होते

जर पाण्याला विचित्र चव किंवा वास येत असेल तर ते ताबडतोब टाकून द्या. पिऊ नका